**ՀԻՄՆԱՎՈՐՈՒՄ**

ՀԱՅԱՍՏԱՆ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ ՎԱՆԱՁՈՐ ՀԱՄԱՅՆՔԻ ԱՎԱԳԱՆՈՒ 2020 ԹՎԱԿԱՆԻ ԴԵԿՏԵՄԲԵՐԻ 23 –Ի ԹԻՎ 123-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ՄԱՍԻՆ

1. Իրավական ակտի ընդունման անհրաժեշտությունը.

Ներկայացված իրավական ակտի ընդունումը պայմանավորված է՝

* Հաստատել Վանաձոր համայնքի 2020 թվականի բյուջեի կատարման արդյունքում առաջացած պարտքերը: Համայնքի բյուջեի միջոցների տարեսկզբի ազատ մնացորդի չափով բյուջեի եկամտային մասում կատարել լրացում, որից վարչական մասի միջոցների տարեսկզբի ազատ մնացորդը ենթակա է ուղղման համայնքի բյուջեի վարչական մասից նախորդ տարում ֆինանսավորման ենթակա, սակայն չֆինանսավորված` առկա պարտավորությունների կատարմանը, իսկ մնացած գումարը ենթակա է ուղղման համայնքի բյուջեի ֆոնդային մաս:
* Վանաձոր հանայնքի 2020 թվականի բյուջեով նախատեսված այն սուբվենցիոն ծրագրերով, որոնց մի մասը չի իրականացվել և անհրաժեշտություն է առաջացել 2021 թվականի բյուջեի եկամտային և ծախսային մասերում ներառել այդ սուբվենցիոն ծրագրերով նախատեսված գումարների մնացորդները:
* Կատարել 9628000 ՀՀ դրամի ավելացում բյուջեի ծախսային մասի 2911 և 2951 տողերի սուբսիդավորման (4511) հոդվածում, հիմք ընդունելով Վանաձոր համայնքի ավագանու 2020 թվականի դեկտեմբերի 23-ի թիվ 126, թիվ 127 և թիվ 128 որոշումների համաձայն ,,Վանաձոր համայնքի թիվ 28 մանկապարտեզ,, ՀՈԱԿ-ի, ,,Մենապայքարային մարզաձևերի ՄՊՄԴ,, ՀՈԱԿ-ի և ,,Շախմատի ՄՊՄԴ,, ՀՈԱԿ-ի հաստիքացուցակներում կատարված փոփոխությունները:
* Վանաձորի համայնքապետարանի աշխատակազմի ճարտարապետության և քաղաքաշինության բաժնի պետի կողմից ներկայացված զեկուցագրով, որի համաձայն անհրաժեշտություն է առաջացել Վանաձոր համայնքի տնտեսական և սոցիալական ենթակառուցվածքների զարգացմանն ուղղված 2021 թվականի ծրագրեր իրականացնելու, ինչպես նաև Արցախյան երկրորդ պատերազմում զոհված զինծառայողների նոր պանթեոնի կառուցման համար   ֆոնդային բյուջեի եկամտային և ծախսային մասերում կատարել ներդրումներ՝

-Արցախյան երկրորդ պատերազմում զոհված զինծառայողների նոր պանթեոնի կառուցման համար 45 000 000 դրամ:

- Վանաձոր համայնքի գլխավոր և երկրորդական փողոցների հիմնանորոգման համար 137 845 750դրամ:

- Սայաթ-Նովայի անվան զբոսայգու հիմնանորոգման համար 150 000 000 դրամ:

- Շառլ Ազնավուրի անվան զբոսայգում երաժշտական համակարգի ձեռք բերման, արդիականացման համար 3 617 040 դրամ:

Միևնույն ժամանակ եկամտային մասում կատարել 70 000 000 դրամի ավելացում ի հաշիվ 2021թվականի հողամասերի կադաստրային արժեքների թանկացման:

1. Առաջարկվող կարգավորման նպատակը.

Կատարելով փոփոխություններ Վանաձոր համայնքի 2021 թվականի բյուջեի եկամտային և ծախսային մասերում, կարգավորման նպատակն է վերացնել համայնքում առկա խնդիրներն ու խոչընդոտները:

1. Նախագծերի մշակման գործընթացում ներգրավված ինստիտուտները և անձինք.

Նախագիծը մշակվել է Վանաձորի համայնքապետարանի աշխատակազմի կողմից:

1. Ակնկալվող արդյունքը.

Փոփոխությունների արդյունքում ակնկալվում է ունենալ համայնքի ավելի իրատեսական ճշտված բյուջե և իրականացնել Վանաձոր համայնքի տնտեսական և սոցիալական ենթակառուցվածքների զարգացմանն ուղղված 2021 թվականի ծրագրերը: